
REFERAT

Propunere de aprobare a acordării titlului de Cetăţean de Onoare al Municipiului Timişoara 
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Ca urmare a adresei cu nr. SC2008 – 6319 / 25.03.2008 primită de la Guvernul României, Cancelaria Primului Ministru, se propune acordarea titlului de Cetăţean de Onoare al Municipiului Timişoara pentru trei veterani de război timişoreni: d-lui plt. adj. (r) Călina Constantin, d-lui gl. bg. (r) Gheorghe Ghiţă şi d-lui gl. gl. a. (r) Stoian Ioan.
În 29 aprilie va fi celebrată Ziua Veteranilor, conform HG nr.1222/2007. Cu această ocazie vor fi sărbătoriţi veteranii de război care, datorită sacrificiului lor, au făcut posibil ca viitorul urmaşilor lor să fie prezentul de azi.
Ca un semn de recunoştinţă pentru toate privaţiunile îndurate, pentru sacrificiul lor şi pentru anii petrecuţi în slujba ţării, propunem acordarea titlului de Cetăţean de Onoare al Municipiului Timişoara: d-lui plt. adj. (r) Călina Constantin, d-lui gl. bg. (r) Gheorghe Ghiţă şi d-lui gl. gl. a. (r) Stoian Ioan.

Menţionăm că această propunere de acordare a acestor titluri de Cetăţean de Onoare al Municipiului Timişoara a fost făcută de domnul primar Gheorghe Ciuhandu, la propunere d-lui Dorin Marian, Şeful Cancelariei Primului Ministru, iar referatul a fost întocmit de Biroul Relaţii Publice, Învăţământ, Sport, Cultură din cadrul Primăriei Municipiului Timişoara.

